หนูเป็นไข้ตั้งแต่วันพุธอาทิตย์ที่แล้ว และไข้ลดประมานวันศุกร์ หลังจากนั้นก็มีผื่นแดงขึ้นตามตัวแตาไม่เยอะมาก จนมาตอนนี้ผื่นแดงขึ้นเยอะมากทั้งแขนทั้งขาเลย คืออาการอะไรคะ ต้องพบหรือป่าว
สวัสดีค่ะ อาการมีไข้ตั้งแต่วันพุธ แล้วไข้ลดในวันศุกร์ ตามด้วยมีผื่นขึ้นตามผิวหนัง อาจเกิดจาก1. โรคหัด อาการคือจะมีไข้ ตาแดง น้ำมูกไหล ไอแห้ง เจ็บคอ หลังจากนั้น 3-4 วัน จะพบจุดหรือตุ่มสีขาวตรงกระพุ้งแก้ม และจะเกิดผื่นนูนแดงขึ้นในวันที่ 4 ของการมีไข้ แต่จะเริ่มต้นจากบริเวณหลังหูและในบริเวณแนวผม ตามด้วยหน้า ลำตัวและแขนขา เมื่อผื่นถึงเท้า ไข้จะลดลง ดังนัันหากไข้ลดก่อนที่จะเกิดผื่น ก็ไม่น่าใช่โรคหัด2. หัดเยอรมัน อาการคือมีไข้ เจ็บคอ ปวดศีรษะ และปวดกล้ามเนื้อ หลังจากนั้น 2-3 วันจะพบผื่นสีแดงตามผิวหนัง โดยเริ่มจากหน้า ตามด้วยลำคอและแขนขา อาจมีต่อมน้ำเหลืองโตโดยเฉพาะที่บริเวณหลังใบหู และท้ายทอยได้3. ไข้ออกผื่นจากเชื้อไวรัสชนิดไม่เจาะจง เช่น เกิดจากการติดเชื้อ enterovirus หรือ adenovirus ซึ่งอาการในกลุ่มนี้ไม่มีอาการเฉพาะเจาะจง โดยส่วนใหญ่คือจะมีไข้ แล้วตามการเกิดผื่น ลักษณะผื่น อาจเป็นผื่นราบสีแดง ผื่นนูนสีแดง หรือตุ่มน้ำใสก็ได้4. โรคอีสุกอีใส ได้แก่ มีไข้ ปวดศีรษะ เจ็บคอ เบื่ออาหาร หลังจากนั้น 1-2 วัน จะเกิดผื่นแดง โดยจะเริ่มที่ใบหน้าและลำตัวก่อนจะลามไปที่แขน ขา ต่อมาผื่นแดงเหล่านี้จะกลายเป็นตุ่มน้ำใส ๆ ภายในตุ่ม มักมีอาการคัน หลังจากนั้นจะตกสะเก็ด แล้วค่อยๆ ลอกจางหายภายในเวลาประมาณ 2 สัปดาห์5. ไข้เลือดออก มีไข้สูงลอย เบื่ออาหาร คลื่นไส้ อาเจียน ปวดท้อง และมีจุดเลือดออกสีแดงเล็กๆ ตามผิวหนัง (ไม่ใช่ผื่นที่มีลักษณะนูนสีแดง) นอกจากนี้อาจมีเลือดออกบริเวณอื่นๆ เช่น เลือดออกตามไรฟัน เลือดกำเดาไหล อาเจียนมีเลือดปน หลังจากไข้ลด หากไม่ได้เข้าสู่ระยะช็อก (ระยะที่2) แต่เข้าสู่ระยะพักฟื้น (ระยะที่3) เลย ก็อาจพบมีผื่นแดงเล็กๆ ตามลำตัวได้ และอาจมีอาการคันร่วมด้วย6. หัดกุหลาบ หรือ ส่าไข้ แต่จะพบในเด็กเล็ก ส่วนใหญ่พบในช่วงอายุ 6-12 เดือน และมากกว่า 95% พบในช่วงไม่เกิน 2 ปี โอกาสที่จะเป็นในผู้ใหญ่นั้นแทบไม่มี และอาการคือจะต้องอาการคือมีไข้สูงลอยนาน 3-5 วัน เบื่ออาหาร หลังจากไข้ลง จะมีเม็ดผื่นสีชมพูคล้ายกับสีดอกกุหลาบขึ้นที่ลำตัวก่อน แล้วกระจายไปที่หน้า และแขนขา ไม่รู้สึกคันหากไม่มีไข้แล้ว และไม่มีอาการผิดปกติอื่นๆ ไม่มีอาการคันที่ผื่น สามารถทานอาหารได้ตามปกติ ก็อาจสังเกตอาการไปก่อนได้ และไม่จำเป็นต้องทายาหรือครีมใดๆ ที่ผื่น โดยส่วนใหญ่ โรคไข้ออกผื่นชนิดต่างๆ สามารถหายไปได้เเอง แต่หากมีอาการผิดปกติต่างๆ เช่น รู้สึกปวดท้อง คลื่นไส้ หรือมีอาการคันที่ผื่น มีต่อมน้ำเหลืองโต เป็นต้น ก็ควรไปพบแพทย์เพื่อตรวจว่าเกิดจากสาเหตุใดค่ะ ในช่วงนี้ ก็ควรหลีกเลี่ยงไม่ให้แพร่เชื้อไปสู่ผู้อื่นด้วย โดยการไม่ใช่สิ่งของส่วนตัวต่างๆ ร่วมกัน แยกการทานอาหารต่างหาก ไม่นอนเตียงเดียวกัน ไม่ไปอยู่ในที่ชุนชน เป็นต้น